Diari Oficial de la Generalitat Valenciana


Sumari del DOGV 4309, del 07-08-2002 (2002/8636)

RESOLUCIÓ de 30 de juliol de 2002, del director general de Justícia, per la qual s'aprova el Pla d'Acció Social per a l'any 2002, de la Generalitat Valenciana, per al personal de l'administració de Justícia comprés en el Reial Decret 1.950/1996, de 23 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4309

Data del DOGV
:   07-08-2002

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2002/8636


Data del document
:   30-07-2002

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * personal de l'administració de justícia
    * suport econòmic
    * programa d'actuació
    * ajuda social

RESOLUCIÓ de 30 de juliol de 2002, del director general de Justícia, per la qual s'aprova el Pla d'Acció Social per a l'any 2002, de la Generalitat Valenciana, per al personal de l'administració de Justícia comprés en el Reial Decret 1.950/1996, de 23 d'agost. [2002/X8636]
  
Havent sigut objecte de negociació, per la Mesa Sectorial de Justícia de la Comunitat Valenciana, els criteris, programes i continguts relatius a l'acció social d'enguany per al personal al servei de l'administració de Justícia dels cossos de metges forenses, oficials, auxiliars, agents i secretaris de pau a extingir de l'administració de Justícia.
  
L'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, atribuïx al director general de Justícia les competències que corresponen a la Generalitat Valenciana en l'àmbit de l'administració de Justícia, per tant, resolc:
  
Primer
  
Aprovar el Pla d'Acció Social de la Generalitat Valenciana, per a l'any 2002, dirigit al personal dels cossos de metges forenses, oficials, auxiliars, agents i secretaris de pau a extingir de l'administració de Justícia, destinats a la Comunitat Valenciana.
  
El Pla estarà integrat pels següents programes:
  
- Programa d'ajuda per fills:
  
Subprograma A
  
Subprograma B
  
- Programa d'ajuda per minusvàlids.
  
- Programa d'ajuda per a estudis de funcionaris.
  
Segon
  
L'import de les ajudes d'acció social en el present any serà de 426.555 euros, els quals s'abonaran a càrrec de l'aplicació pressupostària 85.50.18.7127.207.37.46 dels pressuposts de la Generalitat Valenciana per a este exercici.
  
Tercer
  
Les bases del Programa d'Acció Social per a l'any 2002 es publicaran en el Diari Oficial de la Generalitat Valenciana, i se n'hauran d'assabentar el Tribunal Superior de Justícia de la Comunitat València, les audiències provincials de Castelló i Alacant, tots els deganats, els instituts de Medicina Legal de Castelló, València i Alacant i les seus de la Direcció General de Justícia de Castelló, València i Alacant.
  
València, 30 de juliol de 2002.- El director general de Justícia: Eloy Velasco Núñez.
  
Pla d'acció social per a funcionaris de l'administració de Justícia a la Comunitat Autònoma Valenciana per a l'any 2002
  
U. Contingut
  
El Pla d'Acció Social per al personal funcionari dels Cossos de Metges Forenses, Oficials, Auxiliars, Agents i Secretaris de Pau a extingir de l'administració de Justícia a la Comunitat Valenciana per a l'any 2002, es compon dels següents Programes:
  
a) Programa ajuda per Fills.
  
- Subprograma A
  
- Subprograma B
  
b) Programa ajuda Minusvàlids.
  
c) Programa ajuda Estudis Funcionaris.
  
Dos. Dotació econòmica
  
L'assignació pressupostària per a l'Acció Social per a l'any 2002 és de 426.555 euros.
  
Els programes seran finançats amb les quanties següents:
  
Programa ajuda Fills:
  
Subprograma A 240.404 euros
  
Subprograma B 120.202 euros
  
Programa ajuda Minusvàlids: 15.910 euros
  
Programa ajuda Estudis Funcionaris: 50.039 euros
  
Tres. Programa ajuda per Fills
  
Podran sol·licitar l'ajuda d'este Programa els funcionaris que, reunint els requisits establits en el punt sis del present Pla, tinguen al seu càrrec fills que no hagen complit l'edat de 18 anys al dia de publicació de la convocatòria en el Diari Oficial de la Generalitat Valenciana.
  
Quan el fill tinga una edat compresa entre 16 i 17 anys únicament podrà sol·licitar-se l'ajuda si es troba en alguna de les següents situacions en la citada data de publicació de la convocatòria:
  
1. Estar estudiant en centre oficial o homologat i no percebre ingressos propis per cap concepte.
  
2. Trobar-se inscrit en el SERVEF com a demandant d'ocupació.
  
Esta ajuda és incompatible amb l'ajuda per a minusvàlids quan ambdós se sol·liciten pel mateix fill.
  
En el cas que estos dos pares del fill pel qual se sol·licita l'ajuda siguen funcionaris de l'administració de Justícia, només un d'ells podrà sol·licitar la prestació d'esta ajuda, sent d'aplicació el que establix la base huit 2.1.4.
  
Subprograma A:
  
Els adjudicataris de l'ajuda d'este Subprograma percebran la següent prestació:
  
- Família Nombrosa: 450 euros
  
- Dos Fills: 360 euros
  
- Un Fill: 240 euros
  
Els adjudicataris amb més de 2 fills que no constituïsquen família nombrosa percebran 360 euros.
  
Subprograma B:
  
Els sol·licitants admesos en este Programa d'ajuda fills que no obtinguen l'ajuda establida en el Subprograma A percebran una ajuda lineal resultant de dividir el total del nombre de fills per la quantitat de 120.202 euros.
  
Les quantitats resultants per sol·licitant no podran excedir de les indicades en el Subprograma A.
  
Si no és esgotada l'assignació pressupostària del Subprograma B, la Comissió Tècnica d'Acció Social determinarà la forma de distribució entre aquells que tinguen més de tres fills.
  
Quatre. Programa ajuda per a Minusvàlids
  
Podran sol·licitar l'ajuda d'este Programa els funcionaris que, reunint els requisits especificats en el punt sis del present Pla, tinguen al seu càrrec fills, cònjuge o parella convivent, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.
  
S'entendrà que el minusvàlid pel qual es sol·licita esta ajuda està a càrrec del sol·licitant quan convisca amb este i aquell no perceba ingressos superiors a 3.000 euros.
  
Esta ajuda és incompatible amb l'ajuda per fills per al fill minusvàlid.
  
Únicament es concedirà una ajuda per funcionari sol·licitant encara que este tinga al seu càrrec més d'un minusvàlid.
  
En el cas que hi haja dos o més funcionaris de l'administració de Justícia amb dret a sol·licitar esta ajuda per un mateix minusvàlid, només un d'ells podrà sol·licitar la prestació d'este Programa, sent d'aplicació el que establix la base huit 1.2.5.
  
El pressupost destinat a este Programa es distribuirà entre tots els sol·licitants amb dret a ell, percebent cadascú una prestació màxima de 900 euros.
  
Cinc. Programa ajuda Estudis Funcionaris
  
1. Podran sol·licitar l'ajuda d'este Programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyança o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2001-2002 i els hagen aprovat o almenys una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia de conformitat amb el que disposa els Reglaments Orgànics corresponents.
  
Així mateix, els funcionaris que, reunint els requisits especificats en el punt sis del present Pla, hagen cursat estudis en Centres Oficials d'Ensenyança o reconeguts pel Ministeri d'Educació i Cultura, o cursos homologats en virtut de Decret Ministerial o Autonòmic la duració del qual no es corresponga amb el curs acadèmic ordinari i que no hagen conclòs en la data de fi de termini de presentació de la documentació corresponent a la segona fase d'este Programa, podran sol·licitar l'ajuda d'este Programa en el Pla de l'any immediatament posterior.
  
No podran sol·licitar esta ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.
  
Dins d'esta ajuda no està inclòs el cost de publicacions o materials necessaris per als estudis.
  
El pressupost destinat a este Programa es distribuirà entre tots els sol·licitants amb dret a ell, percebent cadascun una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a cursos o estudis del sol·licitant.
  
En el cas que la dotació pressupostària siga insuficient per a atendre a totes les sol·licituds conforme a les quanties dalt indicades, la dita dotació es distribuirà entre tots els adjudicataris d'esta ajuda amb la consegüent disminució proporcional.
  
Si no és esgotada l'assignació pressupostària d'este Programa acreixerà la quantia de l'ajuda, per mitjà d'un prorrateig, entre tots els adjudicataris que hagueren acreditat despeses superiors a 270 euros.
  
2. Amb anterioritat a la publicació dels llistats provisionals de l'ajuda Estudis Funcionaris, es reunirà, si és procedent, la Comissió Tècnica d'Acció Social per a estudiar les peticions d'este programa que incloguen estudis que oferisquen dubtes respecte a la seua relació amb l'administració de Justícia i amb la promoció administrativa del funcionari.
  
Sis. Requisits dels sol·licitants
  
Els funcionaris dels Cossos de Metges Forenses, Oficials, Auxiliars, Agents i Secretaris de Paz a extingir de l'administració de Justícia que aspiren a ser beneficiaris d'algun dels Programes del pla d'Acció Social, hauran de reunir els següents requisits:
  
- Tindre la condició de funcionari, titular o interí, el dia 2 de gener de 2002.
  
- Trobar-se en situació de servici actiu i destinat en els Òrgans Judicials, Fiscalies o Instituts de Medicina Legal de la Comunitat Valenciana, en la data de publicació de la convocatòria en el Diari Oficial de la Generalitat Valenciana.
  
Les funcionàries en situació d'excedència per atenció de fills es consideraran en servici actiu per a ajuda Fills i ajuda Minusvàlids.
  
- Reunir els requisits exigits per a sol·licitar l'ajuda de cada Programa.
  
- No sol·licitar durant l'any 2002 Ajudes d'Acció Social fora de l'àmbit de la Comunitat Valenciana.
  
- No haver incorregut en falsedat en algunes de les dades manifestades al sol·licitar l'ajuda d'Acció Social del Pla de la Generalitat Valenciana de l'any 2001.
  
Set. Sol·licituds
  
El personal que, reunint els requisits exigits, desitge ser beneficiari d'alguna ajuda, haurà de sol·licitar-ho d'acord amb les prescripcions següents:
  
1. Les Ajudes per Fills, així com l'ajuda per Minusvàlids, hauran de sol·licitar-se des de l'endemà de la publicació d'estes bases en el Diari Oficial de la Generalitat Valenciana fins al 20 de setembre de 2002, estos dos inclusivament, per mitjà d'una única instància ajustada al model I que s'acompanya com a annex i el sol·licitant haurà d'emplenar-ne íntegrament totes les caselles.
  
2. Les Ajudes per Estudis Funcionaris, hauran de sol·licitar-se des del dia 1 d'octubre de 2002 fins al dia 15 d'octubre de 2002, estos dos inclusivament, per mitjà d'instància ajustada al model II que s'acompanya com a annex, i el sol·licitant haurà d'emplenar-ne íntegrament totes les caselles.
  
3. Les sol·licituds es presentaran en les seus de la Direcció General de Justícia en:
  
València: c/ Historiador Chabàs, núm. 2
  
Alacant: avd. Maisonave, núm. 9-5é D
  
Castelló de la Plana: Plaça Borrull, s/n
  
També es podran presentar en qualsevol oficina PROP de la Comunitat Valenciana.
  
Podran així mateix remetre's per correu o presentar-se en qualsevol dels llocs previstos en l'article 38.4 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
  
Les que es presenten a través de les oficines de correus hauran de ser certificades i per a la seua admissió, haurà de figurar en la pròpia instància, el segell de certificat de l'oficina de correus.
  
4. No s'admetrà cap sol·licitud que no es present en el termini, en la forma i ajustada el model que s'establix en la convocatòria.
  
A efectes de termini es tindrà en compte la data del Registre d'Entrada o del certificat de l'oficina de correus, que figure en la instància.
  
5. La informació es facilitarà a través dels telèfons de València 96 398 68 66 i 96 398 68 60.
  
Huit. Documentació
  
Les sol·licituds hauran d'anar acompanyades de la següent documentació:
  
1. Acreditació dels requisits generals dels sol·licitants i dels elements a baremar.
  
1.1 Fotocòpia compulsada del Llibre de Família complet per a justificar el matrimoni o l'existència dels fills que s'al·leguen per a configurar el barem.
  
1.2 Certificat de convivència o del padró municipal expedit l'any 2002, per a justificar que els subjectes assimilats conviuen amb el sol·licitant.
  
1.3 Fotocòpia compulsada completa de la Declaració de l'Impost sobre la Renda de les Persones Físiques del peticionari, i del seu cònjuge o parella convivent de fet, de l'any 2001.
  
Els sol·licitants casats o parelles convivents de fet, excepte els que hagen presentat declaració conjunta, aportaran necessàriament la fotocòpia compulsada completa de la Declaració de la Renda del seu cònjuge o parella convivent, encara que en la data de presentació de la declaració no es trobaren casats o no haguera començat la unió de fet.
  
1.4 En el cas que el sol·licitant o el seu cònjuge o parella convivent estiguen exempts de l'obligació de presentar la declaració de l'IRPF, haurà d'aportar-se certificat emés per la Delegació d'Hisenda en què es reflectisquen els ingressos de la unitat familiar corresponents a l'exercici de l'any 2001 i l'exempció de l'obligació.
  
1.5 Els sol·licitants que no presenten amb la instància de sol·licitud d'ajuda per fills els documents ressenyats en els punts 1.3 i 1.4 seran automàticament inclosos en el Subprograma B.
  
2. Acreditació dels requisits dels diferents Programes.
  
2.1 Programa ajuda per Fills:
  
2.1.1 Fotocòpia compulsada del llibre de família complet si no es presenta amb la documentació del punt 1 de la present base.
  
2.1.2 Fotocòpia compulsada del carnet de família nombrosa.
  
2.1.3 Quan el fill pel qual li sol·licita l'ajuda tinga una edat compresa entre 16 i 17 anys en la data de publicació de la convocatòria en el Diari Oficial de la Generalitat Valenciana s'aportarà, segons la seua situació, la següent documentació:
  
a) Si està estudiant en Centre Oficial o homologat, fotocòpia compulsada del document de pagament de l'import de la matrícula, o certificat del Centre Oficial o homologat en el que es faça constar que el fill pel qual sol·licita l'ajuda hi està cursant estudis.
  
b) Si està estudiant en Centre Privat o no està realitzant estudis, fotocòpia compulsada del document acreditatiu de trobar-se inscrit en el SERVEF com a demandant d'ocupació.
  
En estos dos casos declaració jurada del funcionari sol·licitant, que el fill amb una edat compresa entre 16 i 17 anys pel qual se sol·licita l'ajuda, no percep ingressos propis per cap concepte.
  
2.1.4 Quan estos dos pares del fill pel qual se sol·licita l'ajuda siguen funcionaris de l'administració de Justícia es distingirà:
  
a) Quan un dels pares preste els seus servicis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, el sol·licitant presentarà declaració jurada d'aquell de no haver sol·licitat este ajuda en el present any.
  
b) Quan estos dos pares, destinats en la Comunitat València, no estiguen units per vincle matrimonial o situació de fet assimilada el sol·licitant aportarà declaració jurada de l'altre pare que ell no ha sol·licitat esta ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set 1.
  
1.2 Programa ajuda Minusvàlids.
  
1.2.1 Fotocòpia compulsada del Llibre de Família complet o d'altres documents expedits pel Registre Civil que acredite el parentiu del sol·licitant amb el minusvàlid pel qual es sol·licita l'ajuda.
  
Quan el minusvàlid pel qual es sol·licita l'ajuda siga sogre/a del sol·licitant, haurà de presentar-se fotocòpia compulsada del Llibre de Família complet o d'altres documents expedits pel Registre Civil que acredite que el minusvàlid és pare o mare del cònjuge del sol·licitant.
  
1.2.2 Certificat de condició de minusvàlid expedit pel Centre de Diagnòstic i Orientació de la Direcció General de Servicis Socials o organisme semblant d'una altra administració en què es reflectisca una minusvalidesa física o psíquica igual o superior al 33%.
  
1.2.3 Certificat de convivència o del padró municipal expedit l'any 2002, que justifique que el minusvàlid pel qual es sol·licita l'ajuda conviu amb el sol·licitant.
  
1.2.4 Certificat d'imputacions de rendes de l'any 2001 expedit per l'Agència Tributària en què es faça constar els ingressos percebuts pel minusvàlid per al qual es sol·licita l'ajuda.
  
1.2.5 Quan hi haja dos o més funcionaris de l'administració de Justícia amb dret a sol·licitar esta ajuda per un mateix minusvàlid, i un d'ells preste els seus servicis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, el sol·licitant haurà de presentar declaració jurada de no haver sol·licitat esta ajuda en el present any.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set 1.
  
1.3 Programa ajuda Estudis Funcionaris.
  
Dins del termini comprés entre els dies 1 al 15 d'octubre de 2002, estos dos inclosos, els funcionaris que sol·liciten esta ajuda hauran de presentar junt amb el model II que s'acompanya com a annex,la següent documentació:
  
1.3.1 Fotocòpia compulsada del document de pagament de l'import de la matricula, o certificat del centre on s'hagen cursat els estudis, en què es faça constar l'import del curs i la quantitat efectivament abonada pel peticionari.
  
1.3.2 Document o certificat del centre on s'hagen cursat els estudis, acreditativa d'haver aprovat els exàmens, cursos o estudis pel quals se sol·licita l'ajuda, o almenys una assignatura d'estos.
  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
  
No serà admés cap document o certificat que manque de segell oficial, o de firma reconeguda del centre en què s'han cursat els estudis pels quals se sol·licita esta ajuda.
  
Nou
  
Els requisits i les condicions personals i familiars exigides per a sol·licitar l'ajuda i aquells altres casos en què expressament es determine es referixen, en tot cas, al dia de publicació de la convocatòria en el Diari Oficial de la Generalitat Valenciana (nombre de fills, la seua edat, etc.).
  
Deu. Barem
  
Les instàncies seran baremades d'acord amb els punts resultants de l'aplicació de la següent fórmula:
  
 91.095.415 Z (M+N)
  
???????????- = X
  
 SNRIR de la unitat Familiar
  
\*M és el nombre de membres de la unitat familiar i comprén: el peticionari, el seu cònjuge o parella convivint, i els fills del peticionari menors de 18 anys en la data de publicació de la convocatòria en el Diari Oficial de la Generalitat Valenciana.
  
\*N és el nombre de subjectes assimilats dividit per dos. Són subjectes assimilats aquelles persones que sense pertànyer a la unitat familiar, reunisquen els següents requisits:
  
- Figurar en la Declaració de la Renda de l'any 2001 com a ?persones que donen dret a practicar deduccions en la quota?.
  
- I conviure amb el sol·licitant, acreditant-lo per mitjà d'un certificat de convivència o del padró municipal expedit l'any 2002.
  
\*El Saldo Net de Rendiments i imputacions de Renda (SNRIR) de la unitat familiar està constituït per la següent quantitat:
  
a) Sol·licitant casat o en situació de fet assimilada:
  
- Si han realitzat declaració conjunta, el SNRIR de la dita declaració.
  
- Si han realitzat declaració individual, la suma dels SNRIR d'ambdós declaracions, encara que en el moment de la seua presentació fins i tot no s'haguera celebrat el matrimoni o no haguera començat la situació de fet assimilada.
  
b) Sol·licitant fadrí, separat, divorciat o viudo:
  
El SNRIR corresponent a la seua declaració.
  
En el cas que el sol·licitant o el seu cònjuge o parella convivent estiguen exempts de l'obligació de presentar la declaració de l'IRPF, l'aplicació de la fórmula es portarà a terme utilitzant com a dividend la quantitat que figure en el certificat expedit per la Delegació d'Hisenda.
  
Quan el SNRIR del sol·licitant siga inferior a les següents quantitats:
  
- Agent: 6.310 euros
  
- Auxiliar: 8.115 euros
  
- Oficial: 10.540 euros
  
- Mèdics Forenses: 15.630 euros
  
- Secretaris de Pau a extingir: 10.640 euros
  
a) Si les retribucions del sol·licitant no es referixen a tot l'exercici anual, per haver pres possessió del seu càrrec al llarg de l'any, se li aplicarà automàticament la quantitat mínima expressada que li corresponga segons el cos a què pertanga.
  
b) Si les retribucions del sol·licitant es referixen a tot l'exercici anual haurà d'acreditar-lo en presentar la seua sol·licitud, aplicant-se-li automàticament, si no ho fera, la quantitat mínima expressada que li corresponga segons el cos a què pertanga.
  
Onze Tramitació de les sol·licituds
  
Finalitzat els terminis de presentació d'instàncies es procedirà per la Direcció General de Justícia a realitzar els següents tràmits:
  
1. Es desestimaran d'ofici les sol·licituds presentades fora de termini o no ajustades a model.
  
2. Es comprovaran les instàncies admeses confeccionant-se les llistes provisionals de tots els Programes, i se n'entregarà còpia als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels Instituts de Medicina Legal d'Alacant, Castelló i València, així com de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de deu dies naturals a partir de la dita publicació per a fer les reclamacions que estimen oportunes i completar la documentació no presentada, sempre que no se n'exigisca la presentació amb la instància de sol·licitud.
  
3. Resoltes les reclamacions formulades, les relacions provisionals s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
Dotze